Seferihisar-ı Çeşme kadısı Toygarzade es-Seyyid Mehmed sene-i atiyye Muharremü'l-haramı gurresinden sekiz ay ve muvakkitleri es-Seyyid Mehmed kezalik sekiz ay ve Mehmed Şemi altı ay ve Mehmed Hasbi müddet-i örfiyye zamanların ba'de't-tasarruf ref' ve yeri yevmi üç yüz akçe ile Alaiyye kazasından otuz dört ay hakiki infisali olan sezavar-ı inayet-i şehriyari ve şayeste-i re'fet-i tacdari mevlana el-Hac Mustafa bin Musa el-İstanbüli da'ilerine misliyle ba-saniye tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.